Masajul este indicat încă din prima luna de viaţă a bebeluşului, el având beneficii atât pentru dezvoltarea lui fizică, cât şi pentru atenuarea unor dureri cauzate de colici cu care se poate confrunta în aceasta perioadă. Practicarea unui masaj de atingere, blând, de netezire, are efecte benefice şi în stimularea sistemului nervos, contribuind la maturizarea acestuia, la îmbunătăţirea somnului, digestiei, respiraţiei, tonifierea musculaturii şi întărirea articulaţiilor.